טל שדה

טל שדה הוא פרופסור בבית הספר למדעי המדינה, ממשל ועניינים בינלאומיים של אוניברסיטת תל אביב, וראש התוכנית ללימודי האיחוד האירופי באוניברסיטה. נושאי המחקר שלו הם כלכלה פוליטית בינלאומית, פוליטיקה פיננסית, והאיחוד האירופי. בנושאים אלו הוא מוכר בתקשורת הישראלית כמומחה מוביל.

== ביוגרפיה ==
טל שדה נולד בקיבוץ כפר בלום לרותאן שדה, עובדת סוציאלית שעלתה מארצות הברית ולעמיחי שדה, מראשוני טייסי המסוקים בצה"ל, אדריכל עצמאי, ומהנדס העיר נשר. לטל יש שתי אחיות ואח אחד. בשנת 1964 עברה משפחת שדה להתגורר בבסיס חיל האוויר תל נוף בעקבות שירותו של אב המשפחה כטייס והחל משנת 1969 קבעו את מושבם בקריית ביאליק. שדה למד בבית ספר יסודי "הבונים" ובבית הספר התיכון "אורט קריית ביאליק ". טל שדה נשוי לאיריס שדה רסלר, יועצת ארגונית ומומחית למנהיגות קשובה, ולזוג שלושה ילדים.<ref name=":0"></ref>

בשנים 1982–1986 שירת שדה בצה"ל כקצין מודיעין בחיל ההנדסה. בשנים 1986–1992 למד שדה באוניברסיטה העברית לתואר ראשון ולתואר שני ביחסים בינלאומיים ובכלכלה. בשנים 1993–2000 היה תלמיד מחקר במחלקה ליחסים בינלאומיים והתמחה בנושא האיחוד המוניטרי באירופה בהנחיית פרופ' אלפרד טוביאס ופרופ' עמנואל אדלר. במקביל ללימודיו עבד שדה בבנק ישראל, בבנק איגוד ובמחלקת התקציב של הנהלת האוניברסיטה העברית.<ref name=":0" />

שדה היה פעיל חברתי במסגרות שונות, דור שלום דורש שלום, מפלגת העבודה, ותמיכה במשפחות החטופים במלחמת חרבות ברזל.<ref name=":0" />

== אקדמיה ==
בשנים 1995–2009 הרצה שדה במחלקה ליחסים בינלאומיים של האוניברסיטה העברית. לאחר השתלמות פוסט-דוקטורית באוניברסיטת בראון בארצות הברית ובאוניברסיטה העברית בשנים 1999–2001, התקבל שדה לסגל האקדמי של אוניברסיטת תל אביב.<ref></ref> בשנים 2005–2018 הרצה באוניברסיטת רייכמן (שמה היום), ובשנים 2022-2020 היה מרצה ב השוכנת ביפו.

בשנים 2014-2012 עמד שדה בראש [https://social-sciences.tau.ac.il/poli-site/goverment-about המכון לממשל ולמדיניות ע"ש הרולד הרטוך]. 

שדה הוא נשיא [https://heb.iasei.org.il/en/ האגודה הישראלית לחקר האינטגרציה האירופית] החל מ-2023. לפני כן היה נשיא משותף יחד עם ד"ר רחל פריד דה וריס מהמכללה האקדמית אונו משנת 2021. בשנים 2015-2013 היה נשיא משותף יחד עם פרופ' אלפרד טוביאס מהאוניברסיטה העברית. 

נושאי המחקר של שדה הם כלכלה פוליטית בינלאומית, פוליטיקה פיננסית, והאיחוד האירופי<ref></ref>. שדה מוכר בתקשורת הישראלית כמומחה לאיחוד האירופי, במיוחד בנושאים כלכליים, והוא רואיין בערוצי החדשות בקשר למשברי העשור הקודם ביוון<ref></ref>, ובאיטליה, ובקשר לפרישת בריטניה מהאיחוד האירופי, הברקזיט. שדה פיתח קורס אקדמי חדש על הפוליטיקה של משבר האירו<ref></ref>. בנוסף, השתתף שדה בפודקסט של גידי גוב על ההפגנות הסוערות בישראל בשנים 2023-2024<ref></ref>.

עבודותיו של שדה מתאפיינים בגיוון וברוחב יריעה המשתרע מכלכלת ישראל, דרך מגוון אתגרים בגוש האירו וכלה במטבעות הקשים ושיעורי הריבית בכלכלה הבינלאומית. לדוגמה, כתלמיד מחקר התרכז שדה ביחסים הכלכליים של ישראל עם האיחוד האירופי ועסק באפשרות של שיתוף פעולה מוניטרי במזרח התיכון<ref></ref>. בהמשך התרכז באתגרים של הכללת מדינות מרכז ומזרח אירופה בגוש האירו והשפעת גוש האירו על מדינות קטנות<ref></ref><ref></ref>. שדה ניתח את מדיניות המטבע הבינלאומית לאור הגלובליזציה<ref></ref>, את ההשפעה של הפוליטיקה הפנימית על הכלכלה הישראלית לאורך השנים<ref></ref>,ואת חברותה של ישראל בארגונים בין-לאומיים<ref></ref> .

בשנים האחרונות חקר שדה את הפוליטיקה של מבנה החובות הלאומיים במדינות דמוקרטיות, ושל האיזון העדין בין האינטרסים של ממשלות ובנקים בעניין זה<ref></ref><ref></ref>. במחקריו על הקשר בין מלחמות למסחר בינלאומי הראה שדה שקרבה אסטרטגית בין מדינות מסבירה את הטיות הסחר גם בזמן שלום<ref></ref>, ושבניגוד למקובל, הגלובליזציה דווקא מוזילה מלחמות<ref></ref>. במחקריו על האיחוד האירופי הראה שדה כיצד המשבר הכלכלי הגדול באירופה בשנים 2015-2010 דווקא חישל את גוש האירו אף כי לעיתים היה נדמה כי יחסל אותו<ref></ref>, וכיצד תהליכי איחוד אירופה מחזקים את המפלגות המתנגדות לאיחוד זה<ref></ref>, אבל מפלגות אילו כשהן בשלטון מתקשות להשיג תקציבים מהאיחוד האירופי<ref></ref>. בנוסף, הראה שדה כי הקמת המטבע המשותף באירופה הכפילה את הסחר בין המדינות החברות<ref></ref>.

== קישורים חיצוניים ==
* [https://social-sciences.tau.ac.il/profile/talsadeh פרופ' טל שדה], באתר אוניברסיטת תל אביב
* [https://cris.tau.ac.il/en/persons/tal-sadeh/publications/ הפרסומים של פרופ' טל שדה], באתר אוניברסיטת תל אביב

== הערות שוליים ==